Tengku Mohamad Rizam bin Tengku Abdul Aziz

Yang Berhormat Mulia Tengku Tan Sri Dato' Haji Mohamad Rizam bin Tengku Abdul Aziz bin Tengku Mohd Hamzah bin Tengku Zainal Abidin ibni Sultan Muhammad III (diputerakan pada  di Istana Kota Lama, Kota Bharu, Kelantan) ialah Tengku Temenggong Kelantan. Beliau merupakan saudara sepupu kepada Sultan Kelantan Sultan Muhammad V.

Tengku Mohamad Rizam merupakan Yang Dipertua Majlis Agama Islam dan Adat Istiadat Melayu Kelantan (MAIK) dan Pengerusi Suruhanjaya Perkhidmatan Negeri Kelantan (SPN). Beliau juga merupakan Pro-Canselor Universiti Malaysia Kelantan (UMK) dan telah diisytiharkan pada 13 Oktober 2018.

Kehidupan awal dan pendidikan 
Tengku Mohamad Rizam diputerakan di Istana Kota Lama, Kota Bharu, Kelantan pada 18 Julai 1961. Beliau merupakan anakanda sulung daripada empat beradik daripada pasangan Tengku Sri Utama Raja Tengku Abdul Aziz Bin Almarhum Tengku Muhammad Hamzah dan Tengku Puan Sri Utama Raja Tengku Merjan Binti Almarhum Sultan Yahya Petra. Beliau juga merupakan cucunda sulung kepada Seri Paduka Baginda Yang di-Pertuan Agong ke-6 iaitu Almarhum Sultan Yahya Petra ibni Almarhum Sultan Ibrahim dan Almarhumah Raja Perempuan Zainab II binti Almarhum Tengku Sri Utama Raja Tengku Muhammad Petra. 

Tengku Mohamad Rizam memulakan pendidikan pertama di peringkat rendah di Sekolah Kebangsaan Sultan Ismail (I), Batu 2, Jalan Kuala Krai, Kota Bharu Kelantan. Kemudian meneruskan persekolahan sehingga Tingkatan 2 di Sekolah Menengah Sultan Ismail, Kota Bharu, Kelantan. Pada usia 15 tahun, beliau kemudiannya berpindah ke St.John's Institution di Kuala Lumpur kerana mengikuti nenda beliau iaitu Almarhum Sultan Yahya Petra Ibni Al-Marhum Sultan Ibrahim yang ketika itu dilantik sebagai Yang di-Pertuan Agong Malaysia yang ke-6. Setelah menduduki peperiksaan Malaysia Certificate Education (MCE) di St.John Institution di Kuala Lumpur, beliau menduduki A Level selama 2 tahun di Cheltenham College, England. Beliau kemudiannya melanjutkan pelajaran lebih tinggi ke Ohio University, Athens, Ohio, USA dan mendapat Bachelor of Business Administration (Hons) Major in Marketing pada tahun 1984. Beliau juga menyambung pengajian ke peringkat sarjana dan kemudian mendapat Master of Business Administration (MBA) daripada United States International University, San Diego, California USA pada tahun 1985.

Kerjaya  
Tengku Mohamad Rizam memulakan kerjaya pada tahun 1986 dalam bidang perbankan dan kemudiannya bersara pada tahun 2014 semasa beliau bertugas di RHB Islamic Bank sebagai Ketua Perbankan Teknologi dan Naib Presiden Kanan RHB Islamic Bank.<ref>http://www.kelantan.gov.my/index.php/ms/buletin-bil-3-2014/book/4/1?page=16/</</ref>

Pada 6 September 2014, Tengku Mohamad Rizam telah dilantik sebagai Pengerusi Suruhanjaya Perkhidmatan Negeri Kelantan (SPN). Beliau juga telah dilantik sebagai Yang Dipertua Majlis Agama Islam Dan Adat Istiadat Melayu Kelantan (MAIK) pada 19 Mac 2019. Beliau juga merupakan Komander Rejimen 506 Askar Wataniah mulai dari 2 Ogos 2012 hingga 1 Ogos 2021 dan berpangkat Brigadier General.

Sejarah lantikan  
Tengku Mohamad Rizam telah dilantik sebagai Tengku Sri Jaya Raja Kelantan pada tahun 1999 disusuli dengan Tengku Panglima Raja Kelantan pada tahun 2010 dan seterusnya diangkat sebagai Tengku Temenggong Kelantan pada tanggal 25 November 2013. Beliau juga merupakan ahli Majlis Perajaan Negeri Kelantan (MPN).

Kehidupan peribadi 
Pada 18 Julai 1991, Tengku Mohamad Rizam telah berkahwin dengan Tunku Noor Hayati iaitu anakanda kepada Perdana Menteri Malaysia yang pertama, Almarhum Tunku Abdul Rahman Putra Al-Haj.

Mereka dikurniakan dengan 2 orang putera dan seorang puteri iaitu Tengku Nur Qistina Petri, Tengku Abdul Rahman Petra dan Tengku Yahya Aziz Petra.

Terasul, gelaran, kurniaan dan lambang

Terasul dan gelaran 
18 Julai 1961 – 30 Mac 1999: Yang Mulia Tengku Mohamad Rizam bin Tengku Abdul Aziz
30 Mac 1999 – 2 Jun 2010: Yang Berhormat Mulia Tengku Sri Jaya Raja Kelantan Tengku Dato' Haji Mohamad Rizam bin Tengku Abdul Aziz
2 Jun 2010 - 25 November 2013: Yang Berhormat Mulia Tengku Panglima Raja Kelantan Tengku Dato' Haji Mohamad Rizam bin Tengku Abdul Aziz
25 November 2013 – 9 September 2017: Yang Berhormat Mulia Tengku Temenggong Kelantan Tengku Dato' Haji Mohamad Rizam bin Tengku Abdul Aziz
9 September 2017 - kini: Yang Berhormat Mulia Tengku Temenggong Kelantan Tengku Tan Sri Dato' Haji Mohamad Rizam bin Tengku Abdul Aziz

Penghargaan 
Tengku Mohamad Rizam telah dianugerahkan:

Kurniaan Kelantan 
  Darjah Seri Paduka Jiwa Mahkota Kelantan Yang Amat Mulia (Al-Ismaili I) (SJMK, 1999) membawa gelaran Dato'
  Darjah Seri Paduka Mahkota Kelantan Yang Amat Mulia (Al-Muhammadi I) (SPMK, 2010) membawa gelaran Dato'
  Penerima Darjah Kerabat Kelantan Yang Amat Dihormati (Al-Yunusi) (DK, 2017)

Kurniaan Persekutuan Malaysia
  Darjah Yang Mulia Setia Mahkota Malaysia, Panglima Setia Mahkota (PSM, 9 September 2017) membawa gelaran Tan Sri

Kurniaan Angkatan Tentera Malaysia
  Darjah Kepahlawanan Angkatan Tentera, Pahlawan Angkatan Tentera  (PAT)

Isterinya, Tunku Noor Hayati telah dianugerahkan:

Kurniaan Kelantan 
  Darjah Dato' Paduka Jiwa Mahkota Kelantan Yang Amat Mulia (Al-Ismaili II) (DJMK, 2012) membawa gelaran Dato'

Keturunan

Rujukan 

Orang hidup
Kelahiran 1961
Orang Malaysia berketurunan Melayu
Tengku Mohamad Rizam
Penerima Darjah Kerabat Kelantan Yang Amat Dihormati
Penerima Darjah Seri Paduka Mahkota Kelantan
Penerima Darjah Seri Paduka Jiwa Mahkota Kelantan